6 desembre 2019 Divendres I d’advent Is 29, 17-24
En aquest camí que estem fent per celebrar el gran do que Déu és amb els homes, cal que ens anem preparant per ser capaços de poder viure la transformació de la nostra vida, de la realitat que ens envolta. Isaïes ens ho diu: «D’aquí a poc temps, molt poc temps, el Líban es convertirà en un jardí, i els jardins semblaran boscos. Aquell dia els sords sentiran llegir les paraules del llibre, els ulls dels cecs passaran de la fosca a la llum» ¿Què haig de fer per preparar-me per a aquest esclat de vida? Obre’m els ulls de la fe, Senyor; que sàpiga veure la teva obra en els altres i en mi.